section_heading: Kultura
paragraph_text: Cambridge je grad iz kojeg dolazi jedna od najpopularnijih rock skupina svih vremena - Pink Floyd. Osnivač grupe, Syd Barrett rođen je u Cambridgeu gdje je i studirao na sveučilištu. Tu je upoznao budućeg bassista grupe Rogera Watersa. Nakon kratkotrajne, ali uspješne karjere s Floydima, Barrett se vraća u rodni grad gdje i umire 2006. Poznati gitarist David Gilmour također se rodio u okolici Cmbridgea, a poznavao je Barretta još od ranih srednjoškolskih dana kada ga je i podučavao prvim akordima na gitari. Pink Floyd je jedna od najuspješnijih glazbenih institucija s preko 300 milijuna prodanih nosača zvuka.